آمریکادا بیر قروپ سناتور، روسیایا قارشی یئنی تحریملر اؤن گؤرن بیر قانون تاساری‌سی سوندو.
سناتور بن کاردینین وئردیگی آچیقلامایا گؤره، روسیایا قارشی یئنی تحریم گیریشیملری، آمریکاداکی سئچیم‌لره مداخیله ادعا‌لاری‌نین یانیندا، اوکراینا و قیریم‌داکی وضعیتله ایلگیلی اولا‌راق باشلادیلدی.
تحریملرین روسیانین انرژی سئکتورو و دؤولت بورجونا یاتیریملارینی احاطه ائدجیی بیلدیریلیر.
سناتور کاردین،
"آمریکانین کنگره‌سی، یئنی سئچیلن پرزیدنت دونالد ترامپین توتومو نه اولورسا اولسون روسیانین اوکراینا و سوریه‌ده‌کی حرکت‌لرینی دوردورما‌لی" دئدی.
رویترز، جمهوریتچی سناتور جان مک‌کین و دموکرات سناتورلار روبرت منندز ایله بن کاردین طرفین‌دن حاضرلانان یاسا لاییحه‌سی‌نین، آمریکادا قامو و اؤزل آلت‌یاپی ایله دموکراتیک قوروم‌لارین سایبری گوونلیگینی پوزان حرکت‌لره قاریشان شخصلر و بو کشخصلره کؤمک ائدن‌لر اوچون ویزا قیسیتلاماسینی و بانک حساب‌لاری‌نین دوندورولماسینی اؤن گؤردویونو بیلدیردی.
